f.. \ ^ >vv$ 



56 



S. 56, og endog i selve Forklaringen over de i Bogen brugte 

 Kunstord, definerer han aldeles ikke dette Ord. — Jeg kan heller 

 ikke se , at Hr. Gr. nogensteds har defineret et Bær, skjønt 

 han, som naturligt, oftere bruger denne Benævnelse i sin Bog. 

 — Definitionen af Buddike, som findes S. 16, kan overmaade 

 let misforstaas som gjældende ogsaa for Kapsler, der aabne 

 sig med Tænder i Spidsen eller med Huller, og en Begynder 

 vilde vistnok altid forstaa Benævnelsen saaledes. - Hvad 

 der menes med et »gjennembrudt Ax«, der flere Steder bliver 

 omtalt i Bogen, findes ingen Steder o. s.v. — Det maa i høi 

 Grad beklages, at Forklaringen af Kunstordene er saa ufuld- 

 stændig og ukorrekt, især da Bogen, som før sagt, er beregnet 

 paa at være en Haandbog for Islænderne i deres Lands Flora. 



[Jeg ved godt, at Floristikerne i den nyere Tid have valgt 

 at følge et naturligt System i Ordningen af Plantematerialet, 

 fremfor at benytte det kunstige eller Linnéiske System ; jeg 

 troer dog, at detiHr. Gr. Bog, der jo er bestemt for Islændingerne, 

 vilde have været at foretrække, om han havde brugt det 

 sidste System , som de nu efter HjaltaKns Bog en Gang ere 

 fortrolige med. Men naar Hr. Gr. alligevel har foretrukket 

 at benytte et naturligt System , synes det ikke andet end et 

 billigt Krav, om han havde givet en Nøgle til det System, 

 som Planterne ere ordnede efter; thi uden en saadcn Nøgle 

 er Bogen selvfølgelig ubrugelig for Størsteparten af mine 

 Landsmænd. Den Inkonsekvens, som Hr. Gr. viser i Benyt- 

 telsen af Systemet, bør ogsaa alvorlig paatales. Snart 

 opstiller han Slægtsdiagnose f. Ex. for Potentilla, snart ude- 

 lader han den o. s.v. Det er aldeles umuligt at bestemme 

 en Plante efter Hr. Gr. s Bog , naar man ikke i Forvejen 

 kjender Navnet og i Registret kan finde, hvor man skal søge 

 Beskrivelsen af den. Og dog mener Hr. Gr., at hans Bog vil 

 kunne stifte Nytte paa Island og tjene til Planternes Erkjen- 

 delse. Det synes næsten utroligt, men det er dog sandt.] 



Ogsaa Plantebeskrivelserne ere meget ufuldstændige og 

 unøjagtige. Kritisk at gjennemgaa alle disse vil næppe her være 

 paa sin Plads, og jeg skal derfor her blot nævne nogle Exempler: 



